Tadbir «Yangi nafas» marafoni o‘tkazilishi bilan bog‘liq. Toshkent shahrida 19 noyabr — Davlat bayrog‘i kuniga bag‘ishlangan «Yangi nafas» xalqaro ommaviy yugurish musobaqasi bo‘lib o‘tishi tufayli, bir necha ko‘chalari vaqtincha yopiladi. Bu haqda Toshkent shahri hokimligi xabar berdi. 2023 yil 17 noyabr kuni soat 00:00 dan 19 noyabr kuni soat 12:00 gacha: - Afrosiyob ko‘chasining Islom Karimov ko‘chasi bilan kesishmasidan Beshyog‘och ko‘chasi bilan kesishmasigacha bo‘lgan qismi; 2023 yil 19 noyabr kuni soat 6:30 dan 9:30 gacha: - Afrosiyob ko‘chasining Islom Karimov ko‘chasi bilan kesishmasidan boshlab Oybek, Nukus va Abdulla Qodiriy ko‘chalari.